open-index/open-wikipedia-markdown huggingface dataset:
Viidakkokuume

**Viidakkokuume** (*Jungle Fever*) on vuonna 1991 ensi-iltansa saanut draamaelokuva. Elokuvan on käsikirjoittanut ja ohjannut Spike Lee. Pääosassa esiintyvät Wesley Snipes, Annabella Sciorra, Spike Lee ja Anthony Quinn. Elokuvassa soiva musiikki on Stevie Wonderin tekemää ja julkaistiin myös erillisenä albumina. 

*Viidakkokuume* oli yksi 1990-luvun alun niin sanotun ”mustan aallon” elokuvista, nuorten afroamerikkalaisten ohjaajien esiinmarssista Yhdysvaltojen elokuvassa. Mustan aallon elokuvat menestyivät teattereissa varsin hyvin, mutta aiheuttivat paikallisia mellakoita. Muita vuoden 1991 mustien ohjaajien Hollywood-elokuvia olivat John Singletonin *[[Boyz n the Hood – kulman kundit]]* ja Mario Van Peeblesin *[[New Jack City]]*.

## Juoni
Naimisissa oleva tummaihoinen arkkitehti Flipper Purify saa uudeksi työparikseen italialaisen Angie Tuccin. Kaksikon rakkaussuhde saa kuitenkin aikaan kaaoksen eri perheissä.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano valittaa, ettei täyteen ahdettu elokuva ehdi syventyä mihinkään aiheeseensa. Hän antaa *Viidakkokuumeelle* silti neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa kolme tähteä neljästä, mutta sanoo Spike Leen olevan elokuvan perusteella rotujen välisiä avioliittoja vastaan ja jos tästä mielipiteestä ei pidä, katsoja ei oikein voi nauttia elokuvasta.

## Lähteet
Major League Baseball -kausi 1895

**Major League Baseball -kausi 1895** käsitti ainoastaan National Leaguen, virallisesti *National League and American Association*. Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin voiton. Cupista pelattiin toisen kerran. 

## National League

## Aiheesta muualla

* Baseball almanakka - National League 1895 
* FC ASSOCIATES: The Origin of the Temple Cup
Legend of Grimrock

**Legend of Grimrock** on suomalaisen nelihenkisen Almost Human -studion kehittämä ja julkaisema luolastoroolipeli, joka julkaistiin 11. huhtikuuta . Pelissä ohjataan neljää hahmoa luolastossa. Peli julkaistiin alun perin Microsoft Windowsille sekä myöhemmin OS X:lle ja Linuxille.

Pelille on julkaistu jatko-osa *[[Legend of Grimrock 2]]*.

## Vastaanotto
Peli sai erinomaiset arvostelut Rock, Paper, Shotgunilta ja GameSpyltä. Erityisesti sen pulmia kehuttiin. 

Peli on saanut IGN:n arvostelussa arvosanaksi 8.5/10.

Peli on saanut GameSpotin arvostelussa arvosanaksi 8/10.

## Palkinnot
Peli on palkittu Finnish Game Awards -tapahtumassa vuoden kotimaisena pelinä.

## Myynti
Tammikuussa 2013 Almost Human ilmoitti, että se on myynyt peliä yli 600&nbsp;000 kappaletta.

## Kuvia

Legend of Grimrock screenshot 01.jpg|Kuvakaappaus *Legend of Grimrock* -pelistä.
Legend of Grimrock screenshot 05.jpg|Kuvakaappaus *Legend of Grimrock* -pelistä.
Legend of Grimrock screenshot 04.jpg|Kuvakaappaus *Legend of Grimrock* -pelistä.


## Lähteet

## Aiheesta muualla

*
Meidän laulumme

**Meidän laulumme** on suomalaisen Eino Grönin studioalbumi vuodelta 1975.

## Kappaleet
#
#
#
#
#
#
#
#
#
#
#
#

## Muusikoita
*Seppo Rautasuo – viulut (2, 3, 6)

## Lähteet
Gianni Ambrosio

**Gianni Ambrosio** (s. 23. joulukuuta 1943) on italialainen roomalaiskatolinen piispa. Hänet vihki papiksi Vercellin arkkihiippakuntaan Albino Mensa 7. heinäkuuta 1968. Hän sai 22. joulukuuta 2007 nimityksen Piacenza-Bobbion hiippakunnan piispaksi, ja piispaksi konsekroinnin suoritti 16. helmikuuta 2008 Tarcisio Bertone, jota avustivat Luciano Monari ja Enrico Masseroni.

## Lähteet
Eino Grön (albumi)

**Eino Grön** on suomalaisen Eino Grönin studioalbumi vuodelta 1973.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Edwin Hedley

**Edwin P. "Ed" Hedley** (1864 Pennsylvania – 22. toukokuuta 1947 Philadelphia, Pennsylvania) oli yhdysvaltalainen soutaja. Hän kilpaili vuoden 1900 kesäolympialaisissa Pariisissa ja kuului siellä kahdeksikossa kultaa voittaneeseen Vesper Boat Clubiin.

## Lähteet
Lily Collins

**Lily Jane Collins** (s. 18. maaliskuuta 1989 Guildford, Surrey, Englanti) on brittiläis-yhdysvaltalainen näyttelijä ja malli. Hän on näytellyt muun muassa elokuvissa *[[Elämä pelissä]]* (2009), *[[Priest (vuoden 2011 elokuva)|Priest]]* (2011), *[[Kerro, kerro kuvastin]]* (2012), *[[Varjojen kaupungit: Luukaupunki]]* (2013), *[[Love, Rosie]]* (2014) ja *[[To the Bone]]* (2017).

Collinsin vanhemmat ovat muusikko Phil Collins ja tämän toinen vaimo, yhdysvaltalainen Jill Tavelman. Lily Collinsilla on neljä sisaruspuolta isänsä muista avioliitoista: näyttelijä Joely Collins ja muusikko Simon Collins ensimmäisestä sekä pikkuveljet Nicholas ja Matthew kolmannesta liitosta.

Collins on kirjoittanut nuoruusvuosistaan vuonna 2017 julkaistun kirjan *Unfiltered: No Shame, No Regrets, Just Me*, jossa kertoi muun muassa sairastuneensa anoreksiaan. Collins avioitui elokuvaohjaaja Charlie McDowellin kanssa syksyllä 2021. Vuonna 2025 heille syntyi tytär, Tove Jane McDowell, joka on saanut nimensä Tove Janssonin mukaan.

## Filmografia

## Lähteet

## Aiheesta muualla
*
Albino Mensa

**Albino Mensa** (14. tammikuuta 1916 – 8. tammikuuta 1998) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1939 ja nimitettiin Ivrean hiippakunnan piispaksi 28. maaliskuuta 1960. Piispaksi vihkiminen seurasi 22. toukokuuta. Pääkonsekraattorina toimi Gaudenzio Binaschi, jota avustivat Dionisio Borra ja Luigi Barbero.

12. lokakuuta 1966 Mensa nimitettiin Vercellin arkkipiispaksi, jona hän toimi, kunnes jäi eläkkeelle 4. kesäkuuta 1991. Hän osallistui Vatikaanin toiseen kirkolliskokoukseen.

## Lähteet
Gaudenzio Binaschi

**Gaudenzio Binaschi** (29. tammikuuta 1883 – 23. toukokuuta 1968) oli italialainen roomalaiskatolinen piispa. Hänet vihittiin papiksi 1. toukokuuta 1906 ja nimitettiin Pinerolon hiippakunnan piispaksi 20. tammikuuta 1930. Piispaksi vihkiminen seurasi 30. maaliskuuta. Pääkonsekraattorina toimi Giuseppe Castelli, jota avustivat Nicolao Milone ja Quirico Travaini. Binaschi asetettiin virkaansa 11. toukokuuta.

Binaschi osallistui Vatikaanin toiseen kirkolliskokoukseen. Hän kuoli 85-vuotiaana virassa.

## Lähteet
Sebastiano Briacca

**Sebastiano Briacca** (29. toukokuuta 1888 – 13. lokakuuta 1963) oli italialainen roomalaiskatolinen piispa. Hänet vihittiin papiksi 29. kesäkuuta 1912 ja nimitettiin Mondovin hiippakunnan piispaksi 5. lokakuuta 1932. Piispaksi vihkiminen seurasi 20. marraskuuta. Pääkonsekraattorina toimi Giuseppe Castelli, jota avustivat Quirico Travaini ja Gaudenzio Binaschi.

Briacca osallistui Vatikaanin toiseen kirkolliskokoukseen. Hän kuoli 75-vuotiaana virassa.

## Lähteet
Antonio Picconi

**Antonio Picconi** (27. maaliskuuta 1885 Verona – 21. huhtikuuta 1952) oli italialainen roomalaiskatolinen piispa. Hänet vihittiin papiksi Novaran hiippakuntaan 18. huhtikuuta 1908 ja nimitettiin Vigevanon hiippakunnan piispaksi 13. kesäkuuta 1946. Piispaksi vihkiminen seurasi 25. heinäkuuta. Pääkonsekraattorina toimi Maurilio Fossati, jota avustivat Sebastiano Briacca ja Carlo Allorio. Picconi kuoli 67-vuotiaana virassa.

## Lähteet
Carlo Allorio

**Carlo Allorio** (21. huhtikuuta 1891 – 9. joulukuuta 1969) oli italialainen roomalaiskatolinen piispa. Hänet vihittiin papiksi 8. huhtikuuta 1916 ja nimitettiin Pavian hiippakunnan piispaksi 4. heinäkuuta 1942. Piispaksi vihkiminen seurasi 23. elokuuta. Pääkonsekraattorina toimi Giuseppe Castelli, jota avustivat Gaudenzio Binaschi ja Sebastiano Briacca.

Allorio osallistui Vatikaanin toiseen kirkolliskokoukseen. Hän jäi eläkkeelle 2. heinäkuuta 1968, jolloin hän sai nimityksen Formiaen titulaaripiispaksi.

## Lähteet
Francesco Ciceri

**Francesco Ciceri** (19. heinäkuuta 1848 – 2. kesäkuuta 1924) oli italialainen roomalaiskatolinen piispa. Hänet vihittiin papiksi 17. joulukuuta 1870 ja nimitettiin Pavian hiippakunnan piispaksi 15. huhtikuuta 1901. Piispaksi vihkiminen seurasi 25. elokuuta. Pääkonsekraattorina toimi Agostino Gaetano Riboldi. Ciceri kuoli 75-vuotiaana virassa.

## Lähteet
Luigi Tosi

**Luigi Tosi** (6. heinäkuuta 1763 – 13. joulukuuta 1845) oli italialainen roomalaiskatolinen kirkonmies. Hänet nimitettiin Pavian hiippakunnan piispaksi 16. toukokuuta 1823, ja hän oli mukana vihkimässä Carlo Domenico Ferraria piispaksi. Hän kuoli 82-vuotiaana virassa. Häntä edelsi Paolo Lamberto D'Allègre ja seurasi Angelo Ramazzotti.

## Lähteet
Jooniansaaret (alue)

**Jooniansaaret** () eli **Jooniansaarten alue** (Περιφέρεια Ιονίων Νήσων, *Periféreia Ioníon Níson*) on yksi Kreikan aluehallinnon kolmestatoista alueesta. Se kuuluu Peloponnesoksen, Länsi-Kreikan ja Jooniansaarten hajautetun hallinnon alueeseen ja sen pääkaupunki on Korfu. Alueen pinta-ala on  neliökilometriä ja väkiluku  (2021).

Hallintoalue käsittää joukon Jooniansaarten saariryhmään kuuluvia Joonianmeren saaria Kreikan länsirannikon edustalla. Saariryhmän pääsaarista siihen kuuluvat Korfu, Paxós, Lefkas, Ithaka, Kefaloniá ja Zákynthos. Saariryhmän pääsaarista Kythera sen sijaan kuuluu hallinnollisesti Attikan alueeseen.

## Alueyksiköt ja kunnat

Vuoden 2019 Kleisthenes I -suunnitelmasta lähtien alue on jaettu alueyksiköihin ja kuntiin seuraavasti:

## Lähteet

## Aiheesta muualla

* Περιφέρεια Ιονίων Νήσων. Jooniansaarten alueen kotisivu.
Bulgarian maantiede

**Bulgarian maantiede** koostuu Traakian, Moesian ja Makedonian muinaisista alueista. Bulgarian lounaisosa on vuoristoista, ja siellä sijaitsee Balkanin korkein kohta Musala (2&nbsp;925 metriä). Rodopivuoret ulottuvat Traakian maakunnasta Kreikan puolelle. Balkanvuoret kulkevat lännestä itään maan keskellä. Kaakossa Mustanmeren rannikolla on kukkuloita ja tasankoa. Balkanvuorten pohjoispuolella on Tonavan ylänkö, jonka kukkulat ovat maan vilja-aitta. Tonava kulkee maan pohjoisrajalla. Muita suuria jokia ovat Struma, Mesta ja Maritsa etelässä.

Bulgarian kallioperä on otollista maanjäristyksille, joita sattui vuosien 1900 ja 1986 välillä 16 kertaa.

Bulgarian pinta-ala on 110 879 neliökilometriä.

Bulgarian rajanaapureita ovat Kreikka, jonka kanssa yhteistä rajaa on 494&nbsp;km, Pohjois-Makedonia (148&nbsp;km), Romania (608&nbsp;km), Serbia (318&nbsp;km) sekä Turkki (240&nbsp;km).

## Ilmasto

Bulgariassa on pieneksi maaksi suuret ilmastoerot, sillä se sijaitsee mannerilmaston ja välimerenilmaston vaikutusalueiden välissä. Vuoret ja laaksot ohjaavat ilmamassojen liikkeitä ja saavat aikaan suuria eroja säässä pienillä etäisyyksillä. Mantereen vaikutus on suurin talvella, jolloin voi olla kylmää ja kovia lumipyryjä. Kesällä maassa on usein muun Välimeren alueen tapaan kuivaa ja kuumaa. Mustameri vaikuttaa vain kapean rannikkokaistaleen ilmastoon. Maan pohjoisosassa on kylmempää ja sateisempaa kuin etelässä. Maan keskimääräinen sademäärä on 630&nbsp;millimetriä vuodessa, mutta vuoristossa tulee paikoin yli 2&nbsp;500&nbsp;millimetriä, kun taas Traakian tasangolla kärsitään kesäisin kuivuudesta ja vuoden sademäärä jää alle 500&nbsp;millimetriin.

## Luonto
Bulgarian kasvillisuus kukoistaa erityisen monimuotoisena vuoristoissa. Eniten kotoperäisiä lajeja kasvaa Balkanvuorilla, joilla on yli 90 sellaista lajia ja alalajia, joita tavataan vain Bulgariassa, ja niistä noin 20 lajia on vain näillä vuorilla. Kaikkiaan Keski-Balkanin kansallispuistossa on tavattu noin 1&nbsp;900 kasvilajia ja -alalajia. Myös Mustanmeren rannikolla lajien määrä on runsas, ja kasvillisuustyypit vaihtelevat suhteellisen pienellä alueella suuresti.

Myös Bulgarian eläimistö on monipuolinen: maassa on tavattu noin sata nisäkäslajia ja yli 400 lintulajia. Suurista nisäkkäistä maassa esiintyvät karhu, susi, kultasakaali, metsäkissa, saukko, tiikerihilleri ja gemssi. Lepakkolajien määrä on Euroopan suurimpia, sillä Euroopan 39 lajista 32 elää Bulgariassa. Lintuhavaintojen suuri määrä liittyy siihen, että maa sijaitsee kahden suuren muuttoreitin varrella, ja siellä pysähtyvät sekä Mustanmeren rannikkoa että Struman laaksoa pitkin kulkevat muuttolinnut. Sammakkoeläimiä on 17 lajia ja matelijoita 36 lajia.

Lähes 23 prosenttia maan pinta-alasta on suojeltu Euroopan unionin Natura 2000 -hankkeen puitteissa.

## Lähteet
Ottó Hellmich

**Ottó Hellmich** (6. huhtikuuta 1874 Budapest &ndash; 4. heinäkuuta 1937 Budapest) oli unkarilainen telinevoimistelija ja olympiamitalisti. Hänen seuransa oli Óbudai Torna Egylet. Hellmich oli 38-vuotiaana mukana Unkarin joukkueessa, joka sai hopeaa Tukholman olympialaisissa 1912 eurooppalaisen tyylin kilpailussa.

## Lähteet

* Hellmichin profiili sports-reference.com -sivustolla
Willy Huybrechts

**Willy Huybrechts** (6. huhtikuuta 1921 Antwerpen – 26. tammikuuta 1980) oli belgialainen kilpapurjehtija. Hän oli mukana maansa Lalage-venekunnassa, joka sijoittui kuudenneksi 6mR-luokassa Lontoon olympialaisissa 1948. 

## Lähteet

* Huybrechtsin profiili sports-reference.com -sivustolla  

### Viitteet
Jože Bertoncelj

**Jože Bertoncelj** (6. huhtikuuta 1922 Jesenice – 16. toukokuuta 2012 Jesenice) oli Jugoslaviaa edustanut alppihiihtäjä. Hän kilpaili Sankt Moritzin olympialaisissa 1948, joissa hän oli alppiyhdistetyssä 51. ja syöksylaskussa 80.

## Lähteet

* Bertonceljin profiili Sports-Reference.com-sivustolla
Pierre Hemmer

**Pierre Hemmer** (6. huhtikuuta 1912 &ndash; 23. marraskuuta 1976) oli luxemburgilainen yleisurheilija, joka kilpaili keskimatkojen juoksussa. Hemmer sijoittui EM-kisoissa 1934 kahdeksanneksi 800 metrillä, mutta putosi samassa lajissa alkuerissä vuoden 1936 olympialaisissa. Hän juoksi myös 1&nbsp;500 metrin kisassa Berliinissä pidetyissä olympialaisissa 1936, mutta karsiutui niin ikään ensimmäisellä kierroksella. 

Hemmerin 800 metrin ennätys 1.55,8 on vuodelta 1934 ja 1&nbsp;500 metrin paras noteeraus 4.06,6 vuodelta 1936.

## Lähteet
* Hemmerin profiili sports-reference.com -sivustolla
Ferdinando Rodolfi

**Ferdinando Rodolfi** (7. elokuuta 1866 – 12. tammikuuta 1943) oli italialainen roomalaiskatolinen piispa. Hänet vihittiin papiksi 4. helmikuuta 1889 ja nimitettiin Vicenzan hiippakunnan piispaksi 14. helmikuuta 1911. Piispaksi vihkiminen seurasi 7. toukokuuta. Pääkonsekraattorina toimi Francesco Ciceri, jota avustivat Antonio Anastasio Rossi ja Giovanni Cazzani. Rodolfi asetettiin virkaansa 23. heinäkuuta.

Rodolfi kuoli 76-vuotiaana virassa.

## Lähteet
Pedro Velasco, Jr.

**Pedro Velasco, Jr.** (6. huhtikuuta 1937 Honolulu – 21. maaliskuuta 2023) oli yhdysvaltalainen lentopalloilija.

Velasco opiskeli Havaijilla Kamehamehan kouluissa. Hän oli voittamassa maansa joukkueessa hopeaa Pan-Amerikan kisoissa 1963 ja oli seuraavana vuonna Tokion olympialaisissa Yhdysvaltain kapteeni, kun maa sijoittui yhdeksänneksi. Velasco sai vuonna 1967 Pan-Amerikan kisojen kultamitalin ja pelasi jälleen Méxicon olympiakisoissa 1968, joissa USA oli seitsemäs. Hänet valittiin kotimaassaan tähdistöjoukkueeseen kaksitoista kertaa ja nimettiin yhdeksi Yhdysvaltain historian parhaista pelaajista vuonna 1970. Velasco pääsi Volleyball Hall of Fame -kunniagalleriaan vuonna 1992.

## Lähteet
Alojz Tkáč

**Alojz Tkáč** (2. maaliskuuta 1934 Ohradzany – 23. toukokuuta 2023 Košice) oli slovakialainen roomalaiskatolinen arkkipiispa. Hänet vihittiin papiksi Košicen hiippakuntaan 25. kesäkuuta 1961 ja nimitettiin sen piispaksi 14. helmikuuta 1990. Piispaksi vihkiminen seurasi 17. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.

31. maaliskuuta 1995 Tkáč sai nimityksen Košicen arkkipiispaksi, jona hän toimi, kunnes jäi eläkkeelle 4. kesäkuuta 2010.

## Lähteet
Piergiorgio Debernardi

**Piergiorgio Debernardi** (s. 31. maaliskuuta 1940 Feletto) on italialainen roomalaiskatolinen piispa. Hänet vihittiin papiksi 27. kesäkuuta 1965 ja nimitettiin Pinerolon hiippakunnan piispaksi 7. heinäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Luigi Bettazzi, jota avustivat Pietro Giachetti ja Fernando Charrier. Debernardi asetettiin virkaansa 8. marraskuuta.

## Lähteet
Lino Esterino Garavaglia

**Lino Esterino Garavaglia** (9. syyskuuta 1927 Mesero – 12. kesäkuuta 2020) oli italialainen roomalaiskatolinen piispa. Hänet vihittiin kapusiinien papiksi 5. joulukuuta 1954 ja nimitettiin Tivolin hiippakunnan koadjuuttoripiispaksi 11. helmikuuta 1986. Piispaksi vihkiminen seurasi 8. maaliskuuta. Pääkonsekraattorina toimi Lucas Moreira Neves, jota avustivat Vincenzo Fagiolo ja Guglielmo Giaquinta.

25. kesäkuuta 1987 Garavagliasta tuli Tivolin piispa, ja 25. maaliskuuta 1991 hän sai nimityksen Cesena-Sarsinan hiippakunnan piispaksi, jona hän toimi, kunnes jäi eläkkeelle 3. joulukuuta 2003.

## Lähteet
Mauro Parmeggiani

**Mauro Parmeggiani** (s. 5. heinäkuuta 1961 Reggio Emilia) on italialainen roomalaiskatolinen piispa. Hänet vihki papiksi 18. lokakuuta 1985 Gilberto Baroni. Hän toimi Reggio Emilia-Guastallan hiippakunnassa ennen kuin hänet inkardinoitiin Rooman hiippakuntaan 25. marraskuuta 1996.

Parmeggiani sai 3. heinäkuuta 2008 nimityksen Tivolin piispaksi, ja hänet konsekroi 20. syyskuuta Camillo Ruini, jota avustivat Agostino Vallini ja Giovanni Paolo Benotto. Parmeggiani asetettiin virkaansa 5. lokakuuta.

## Lähteet
Delhin yliopisto

**Delhin yliopisto** (, , lyh. **DU**) on Intian valtion ylläpitämä yliopisto, joka toimii Delhin kaupungissa. Se on perustettu 1922 ja siellä voi suorittaa sekä perus- että jatkotutkintoja. Vuonna 2011 se pääsi 398. sijalle maailman yliopistoja luokittelevassa QS-arvioinnissa. Yliopistolla on kaksi kampusta kaupungin etelä- ja pohjoisosissa.

Vuonna 2007 yliopistossa suoritti tutkinnon 9&nbsp;909 opiskelijaa, joista noin kolmannes oli miehiä.

Delhin yliopisto kuuluu Intian kärkiyliopistojen kansainvälistymiseksi käynnistettyyn Institution of Eminence -ohjelmaan.

## Lähteet

## Aiheesta muualla

* University of Delhi (yliopiston kotisivut)
Raffaele Calabro

**Raffaele Calabro** (10. heinäkuuta 1940 – 4. elokuuta 2017) oli italialainen roomalaiskatolinen piispa. Hänet vihittiin papiksi 15. maaliskuuta 1964 ja nimitettiin Andrian hiippakunnan piispaksi 19. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.

## Lähteet
Spectator-kenkä

**Spectator-kenkä**, tai **co-respondent**, on oxford-mallinen kenkä. Spectator-kengässä on aina kaksi tai useampi väri tai sävy, yleensä musta/valkoinen tai ruskea/valkoinen. Kengät on valmistettu nahasta ja keskiosa joskus myös kankaasta. Spectator on etupäässä vapaa-ajan kenkä, jota käytetään yleensä keväisin ja kesäisin. Spectatorit sopivat etenkin vaalean puvun kanssa käytettäviksi.

Spectator-mallisia kenkiä on sekä miehille että naisille. Spectator oli suosittu miesten kenkämalli etenkin 1920- ja 1930-luvuilla, ja muun muassa tuosta ajanjaksosta kertovan yhdysvaltalaisen *[[Boardwalk Empire]]* -televisiosarjan alkukohtauksessa spectator-kengät ovat näkyvässä roolissa.

## Lähteet
*Fintage.net: Spectator-jalkineista
*Keikari.com

## Aiheesta muualla
Federico Sandri-Trotti

**Federico Sandri-Trotti** (1582? – 5. marraskuuta 1646) oli italialainen roomalaiskatolinen piispa. Hänet nimitettiin Fossanon hiippakunnan johtoon 20. joulukuuta 1627, ja hän toimi sen piispana kuolemaansa saakka.

## Lähteet
Paolo Rostagno

**Paolo Rostagno** (3. huhtikuuta 1883 – 8. joulukuuta 1959) oli italialainen roomalaiskatolinen piispa. Hänet vihittiin papiksi 28. kesäkuuta 1908 ja nimitettiin Andrian hiippakunnan piispaksi 5. toukokuuta 1935. Piispaksi vihkiminen seurasi 4. elokuuta. Pääkonsekraattorina toimi Maurilio Fossati.

5. toukokuuta 1939 Rostagno sai nimityksen Ivrean hiippakunnan piispaksi, jona hän toimi kuolemaansa saakka.

## Lähteet
Pietro Giachetti

**Pietro Giachetti** (8. syyskuuta 1922 – 6. elokuuta 2006) oli italialainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Pinerolon hiippakunnan piispaksi 1. toukokuuta 1976. Piispaksi vihkiminen seurasi 29. kesäkuuta. Pääkonsekraattorina toimi Michele Pellegrino, jota avustivat Albino Mensa ja Luigi Bettazzi.

Giachetti jäi eläkkeelle 7. heinäkuuta 1998.

## Lähteet
Luigi Barbero

**Luigi Barbero** (21. kesäkuuta 1905 – 1. huhtikuuta 1971) oli italialainen roomalaiskatolinen piispa. Hänet vihittiin papiksi 8. heinäkuuta 1928 ja nimitettiin Vigevanon hiippakunnan piispaksi 26. heinäkuuta 1952. Piispaksi vihkiminen seurasi 7. lokakuuta. Barbero osallistui Vatikaanin toiseen kirkolliskokoukseen ja kuoli 65-vuotiaana virassa.

## Lähteet
Osvaldo Giuntini

**Osvaldo Giuntini** (24. lokakuuta 1936 São Paulo – 1. joulukuuta 2025) oli brasilialainen roomalaiskatolinen piispa. Hänet vihittiin papiksi 8. joulukuuta 1963 ja nimitettiin Marílian hiippakunnan vihkipiispaksi sekä Tunnunan titulaaripiispaksi 25. kesäkuuta 1982. Piispaksi vihkiminen seurasi 12. syyskuuta. Pääkonsekraattorina toimi Roberto Pinarello de Almeida, jota avustivat Daniel Tomasella ja João Bergese.

30. huhtikuuta 1987 Giuntini sai nimityksen Marílian koadjuuttoripiispaksi, ja 9. joulukuuta 1992 hänestä tuli sen piispa. Hän jäi eläkkeelle 8. toukokuuta 2013.

## Lähteet
Spectator

**Spectator** voi tarkoittaa seuraavia:

* Spectator-kenkä
* *[[The Spectator]]*, brittiläinen vuonna 1828 perustettu viikkolehti
* ''The Spectator'', 1711–1712 Joseph Addisonin ja Richard Steelen Englannissa julkaisema lehti
Luciano Monari

**Luciano Monari** (s. 28. maaliskuuta 1942 Sassuolo) on italialainen roomalaiskatolinen piispa. Hänet vihki papiksi Gilberto Baroni 20. kesäkuuta 1965. Hän sai 23. kesäkuuta 1995 nimityksen Piacenza-Bobbion piispaksi, joksi hänet asetettiin 3. syyskuuta. Piispaksi konsekroinnin suoritti 2. syyskuuta Camillo Ruini, jota avustivat Giovanni Paolo Gilbertini ja Gilberto Baroni.

Monari nimitettiin 19. heinäkuuta 2007 Brescian piispaksi, ja hänet asetettiin tähän virkaan 14. lokakuuta.

## Lähteet
Enrico Masseroni

**Enrico Masseroni** (20. helmikuuta 1939 – 30. syyskuuta 2019) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1963 ja nimitettiin Mondovin hiippakunnan piispaksi 3. lokakuuta 1987. Piispaksi vihkiminen seurasi 8. joulukuuta. Pääkonsekraattorina toimi Aldo Del Monte, jota avustivat Massimo Giustetti ja Francesco Maria Franzi.

Masseroni sai 10. helmikuuta 1996 nimityksen Vercellin arkkipiispaksi.

## Lähteet
Giuseppe Burzio

**Giuseppe Burzio** (21. tammikuuta 1901 – 10. helmikuuta 1966) oli italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Torinon arkkihiippakuntaan Filippo Perlo 29. kesäkuuta 1924. Hänet nimitettiin apostoliseksi nuntiukseksi Boliviaan 2. toukokuuta 1946 ja Gortynan titulaariarkkipiispaksi 8. toukokuuta 1946. Piispaksi vihkiminen seurasi 30. kesäkuuta; pääkonsekraattorina toimi Maurilio Fossati, jota avustivat Giovanni Battista Pinardi ja Paolo Rostagno.

Burzio sai 18. joulukuuta 1950 nimityksen apostoliseksi nuntiukseksi Kuubaan, jona hän toimi, kunnes erosi tehtävistään 7. tammikuuta 1955. Hän osallistui Vatikaanin toiseen kirkolliskokoukseen.

## Lähteet
Giuseppe Cavallotto

**Giuseppe Cavallotto** (13. helmikuuta 1940 – 27. huhtikuuta 2025) oli italialainen roomalaiskatolinen piispa. Hänet vihittiin papiksi Astin hiippakuntaan 29. kesäkuuta 1964 ja nimitettiin Cuneon ja Fossanon hiippakuntien piispaksi 24. elokuuta 2005. Piispaksi vihkiminen seurasi 15. lokakuuta. Pääkonsekraattorina toimi Severino Poletto, jota avustivat Paolo Romeo ja Francesco Guido Ravinale.

## Lähteet
NBA 2K12

**NBA 2K12** on 2K Sportsin julkaisema urheilupeli, jossa pelataan koripalloa. Pelin kannesta tehtiin kolme erilaista versiota, joissa esiintyvät Larry Bird, Magic Johnson ja Michael Jordan.

## Pelimuodot
* NBA’s Greatest Mode -pelimuodossa voi pelata NBA-historian suurimilla legendoilla. Tämä pelimuoto on mukana ensimmäistä kertaa *NBA 2K* -sarjan historiassa. Valittavissa ovat seuraavat legendat:
**Larry Bird
**Wilt Chamberlain
**Julius Erving
**Patrick Ewing
**Magic Johnson
**Michael Jordan
**Karl Malone
**Hakeem Olajuwon
**Scottie Pippen
**Oscar Robertson
**Bill Russell
**John Stockton
**Isiah Thomas
**Jerry West
*My Player Mode -pelimuodossa voi kehittää oman pelaajan ja pelata tällä. Siinä voi itse tehdä päätöksensä ja puhua joukkueille, jotka haluavat varata sinut.  näytetään livenä.
*Creating A Legend Mode -pelimuodossa voi valita minkä tahansa nykyisen NBA-pelaajan ja pelata hänellä läpi uran.

## Musiikki
Musiikista vastaa pääasiassa Duck Down Records. Myös Freddie Gibbsin ja DELSin musiikkia soitetaan *NBA 2K12*:ssa.

## Lähteet

## Aiheesta muualla
*
João Bergese

**João Bergese** (13. syyskuuta 1935 – 21. maaliskuuta 1996) oli italialaissyntyinen, Brasiliassa toiminut roomalaiskatolinen arkkipiispa. Hänet vihittiin papiksi Ribeirão Preton arkkihiippakuntaan 1. joulukuuta 1963. Hänet nimitettiin Guarulhosin piispaksi 11. helmikuuta 1981, ja piispaksi vihkiminen seurasi 5. huhtikuuta. Pääkonsekraattorina toimi Carmine Rocco, jota avustivat Emílio Pignoli ja Angélico Sândalo Bernardino.

Bergese sai 5. toukokuuta 1991 nimityksen Pouso Alegren arkkipiispaksi, joksi hänet asetettiin 22. kesäkuuta. Hän kuoli 60-vuotiaana virassa.

## Lähteet
Severino Poletto

**Severino Poletto** (18. maaliskuuta 1933 Salgareda – 17. joulukuuta 2022) oli italialainen roomalaiskatolinen arkkipiispa ja yksi kirkon kardinaaleista.

Poletto sai pappisvihkimyksensä Giuseppe Angrisanilta 29. kesäkuuta 1957. Hänet nimitettiin Fossanon hiippakunnan koadjuuttoripiispaksi 3. huhtikuuta 1980. Piispaksi vihkiminen seurasi 17. toukokuuta. Pääkonsekraattorina toimi Anastasio Alberto Ballestrero, jota avustivat Carlo Cavalla ja Giovanni Francesco Dadone. Polettosta tuli Fossanon piispa 29. lokakuuta 1980.

Poletto sai 16. maaliskuuta 1989 nimityksen Astin piispaksi ja 19. kesäkuuta 1999 Torinon arkkipiispaksi, jona hän toimi, kunnes jäi eläkkeelle 11. lokakuuta 2010. Hänet ylennettiin kardinaaliksi 21. helmikuuta 2001, jolloin hän sai nimityksen San Giuseppe in via Trionfalen kardinaalipapiksi. Hän osallistui vuoden 2005 konklaaviin.

## Lähteet

## Aiheesta muualla
* The Cardinals of the Holy Roman Church: POLETTO, Severino
Darién

**Darién** eli **Darienin katkos** ( tai *Tapón del Darién*, ) on suuri luonnontilainen suo- ja sademetsäalue Panaman ja Kolumbian rajalla. Sitä pidetään Keski- ja Etelä-Amerikan rajana.

Darién katkaisee Panamericana-valtatien, sillä alue on erittäin vaikeakulkuinen, eikä Panamasta Kolumbiaan pääse maitse. Puuttuva tieosuus on pyritty rakentamaan jo vuosikymmenien ajan. Ensimmäinen yritys aloitettiin vuonna 1971 Yhdysvaltain rahoituksella, mutta se keskeytyi vuonna 1974 ympäristöaktivistien vastustuksesta. Toinen pyrkimys rakentaa tienpätkä aloitettiin vuonna 1992, mutta Yhdistyneet kansakunnat ilmoitti vuonna 1994, että tien rakentaminen aiheuttaisi liikaa ympäristövahinkoja. Ympäristöjärjestöt ja ympäristöviranomaiset ovat todenneet, että rakentaminen aiheuttaisi ympäristölle korjaamatonta vahinkoa.

Dariénin maakunnassa ei juuri ole päällystettyjä teitä. Ulkoministeriö kehottaa välttämään tarpeetonta matkustamista seudulle sen heikon turvallisuustilanteen vuoksi.

Sademetsän läpi on tehnyt viikon kestävän matkan vuonna 2020 noin 8&nbsp;500 ja vuonna 2023 jo yli puoli miljoonaa pohjoiseen pyrkivää ihmistä. Alueella on aseistettuja jengejä, jotka ryöstelevät, kaappaavat ja raiskaavat kulkijoita. Kolumbian puolella Clan del Golfo harjoittaa tuottoisaa ihmissalakuljetusta ja pyrkii suojelemaan asiakkaitaan.

## Lähteet

## Aiheesta muualla
Pitsiniánika

**Pitsiniánika** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 79 (vuonna 2011).

Pitsiniánika on osa Karvounádeen kyläyhdyskuntaa ja sijaitsee Kytheran keskiosassa. Kylässä oli 1800- ja 1900-lukujen taitteessa 239 asukasta. Pitsiniánikan lähikyliä ovat Ágios Ilías, Kalokairinés, Keramotó, Kontoliánika ja Tsikalariá, joihin kaikkiin on matkaa noin 1,5 kilometriä.

## Lähteet

## Aiheesta muualla

* Kuvia kylästä
Koiyökkönen

**Koiyökkönen** (*Hypenodes humidalis*) on pieni, yökkösiin kuuluva perhoslaji. Se on Suomen pienin yökköslaji.

## Koko ja ulkonäkö
Varsin pieni, väriltään tasaisen vaaleanharmaa perhonen. Etusiiven poikki kulkee vinottain kaksi ohutta valkoista, sisäreunastaan tummalla varjostunutta viirua. Toinen viiruista päättyy siiven kärkeen, toinen munuaistäplään siiven keskivaiheilla. Takasiivet ovat leveät ja etusiipiä tummemman harmaat. Siipiväli 14&ndash;15&nbsp;mm.

## Levinneisyys ja lentoaika
Koiyökköstä tavataan Keski- ja Pohjois-Euroopasta Venäjän poikki Siperiaan. Suomessa lajia tavataan koko maassa, joskin se on etelässä yleisempi. Perhoset lentävät heinäkuun alusta elokuun lopulle.

## Elinympäristö ja elintavat
Koiyökkönen elää soilla, etenkin rämeillä, sekä suoniityillä. Esiintymät ovat tavallisesti hyvin paikoittaisia, mutta perhosia saattaa olla elinpaikalla erittäin runsaasti. Perhoset lentelevät alkuillasta ennen auringonlaskua ja lämpiminä iltoina vielä auringonlaskun jälkeenkin. Perhoset tulevat sekä valolle että syötille. Pieni toukka talvehtii.

## Ravintokasvi
Toukan ravintokasvia luonnossa ei tunneta. Kasvatuksessa se on syönyt ainakin rahkasammalia (*Sphagnum*) sekä kurjenjalkaa (*Potentilla palustris*). Koiyökkösen toukka syö myös saroja (*Carex*) ja piippoja (*Luzula*).

## Lähteet

## Aiheesta muualla
* Laji.fi: Koiyökkönen (''Hypenodes humidalis'')
* Perhostutkijainseura: Koiyökkönen (''Hypenodes humidalis'') 
* Moths and Butterflies of Europe and North Africa 
* Bestimmungshilfe des Lepiforums
Klaus Dick

**Klaus Dick** (27. helmikuuta 1928 Köln – 25. helmikuuta 2024 Köln) oli saksalainen roomalaiskatolinen piispa. Hänet vihittiin papiksi Kölnin arkkihiippakuntaan 24. helmikuuta 1953 ja nimitettiin sen vihkipiispaksi sekä Guzabetan titulaaripiispaksi 17. maaliskuuta 1975. Piispaksi vihkiminen seurasi 19. toukokuuta. Pääkonsekraattorina toimi Joseph Höffner, jota avustivat Josef Frings, Johann Wilhelm Cleven, Augustinus Frotz ja Hubert Luthe.

Dick jäi eläkkeelle 24. helmikuuta 2003.

## Lähteet
Felipe Arizmendi Esquivel

**Felipe Arizmendi Esquivel** (s. 1. toukokuuta 1940) on meksikolainen roomalaiskatolinen piispa. Hänet vihittiin papiksi Tolucan hiippakuntaan 25. elokuuta 1963 ja nimitettiin Tapachulan hiippakunnan piispaksi 7. helmikuuta 1991. Piispaksi vihkiminen seurasi 7. maaliskuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Bartolomé Carrasco Briseño.

31. maaliskuuta 2000 Arizmendi Esquivel sai nimityksen San Cristóbal de Las Casasin hiippakunnan piispaksi, joksi hänet asetettiin 1. toukokuuta.

## Lähteet
Dominik Schwaderlapp

**Dominik Schwaderlapp** (s. 4. toukokuuta 1967) on saksalainen roomalaiskatolinen piispa. Hänet vihki papiksi Kölnin arkkihiippakuntaan Joachim Meisner 18. kesäkuuta 1993. Hänet nimitettiin Kölnin vihkipiispaksi ja Frequentiumin titulaaripiispaksi 24. helmikuuta 2012; piispaksi vihkiminen seurasi 25. maaliskuuta. Pääkonsekraattorina toimi Meisner, jota avustivat Manfred Melzer ja Heiner Koch.

## Lähteet
Pyloni (arkkitehtuuri)

**Pylonit** ovat egyptiläisen temppelin sisäänkäytävää reunustava tornipari. Tornit ovat korkean ja kapean katkaistun pyramidin muotoisia ja ne suippenevat tasaisesti ylöspäin.

## Lähteet

## Aiheesta muualla
Black Tower

**Black Tower** on saksalainen viinimerkki, joka on ollut Saksan menestynein viinimerkki viimeisen 40 vuoden ajan. Black Towerin viinejä myydään maailmanlaajuisesti yli 50 maassa. Merkki erottautui muista viineistä nimensä mukaisesti pikimustan pullonsa ansiosta. Myöhemmin design uudistettiin, ja pullojen värit heijastelevat sisällä olevan viinin väriä.

## Merkin historiaa

Merkki perustettiin vuonna 1967, ja ensimmäiset viinit myytiin mustissa keraamisissa pulloissa. Jo seuraavana vuonna viiniä vietiin Britanniaan ja Yhdysvaltoihin. Vuonna 1970 tuotanto oli jo 240&nbsp;000 pulloa vuodessa, ja samana vuonna keraamiset pullot korvattiin mustilla lasipulloilla. Vuonna 1982 tuotanto oli noussut 13,4 miljoonaan pulloon vuodessa. 2000-luvulla Black Towerista tuli myydyin saksalainen viini Kanadassa, Englannissa, Brasiliassa ja Perussa. Vuonna 2008 merkistä tuli myydyin saksalainen merkki maailmanlaajuisesti, kun myynti saavutti 12 miljoonaa pulloa. Vuonna 2010 merkki uudelleensuunniteltiin ja lanseerattiin uusi slogan: ”Black Tower. Easy ends the day”.

## Lähteet

## Aiheesta muualla
*Viralliset sivut
Esko Naskali

**Esko Naskali** on suomalainen toimittaja ja juontaja. Hänet tunnetaan muun muassa asiaohjelmasta Hullu juttu.
Antonio Lanfranchi

**Antonio Lanfranchi** (17. toukokuuta 1946 Grondone di Ferriere – 17. helmikuuta 2015) oli italialainen roomalaiskatolinen arkkipiispa. Hänet vihittiin papiksi Piacenzan hiippakuntaan 4. marraskuuta 1971 ja nimitettiin Cesena-Sarsinan hiippakunnan piispaksi 3. joulukuuta 2003. Piispaksi vihkiminen seurasi 11. tammikuuta 2004. Pääkonsekraattorina toimi Luciano Monari, jota avustivat Paolo Romeo ja Lino Esterino Garavaglia. Lanfranchi asetettiin virkaansa 25. tammikuuta.

Lanfranchi sai 27. tammikuuta 2010 nimityksen Modena-Nonantolan arkkipiispaksi, joksi hänet asetettiin 14. maaliskuuta.

## Lähteet
Glodenin piiri

**Glodenin piiri** () on hallintopiiri (*raion*) Moldovan luoteisosassa. Piirin hallintokeskus on Glodeni.

Piirin pinta-ala on 760 neliökilometriä, ja arvioitu väkiluku vuoden 2011 alussa oli 61&nbsp;900.

## Lähteet

## Aiheesta muualla
Jirōemon Kimura

**Jirōemon Kimura** (, 19. huhtikuuta 1897 – 12. kesäkuuta 2013) oli japanilainen mies, joka oli viimeiset elinkuukautensa maailman vanhin elossa oleva ihminen. Kimurasta tuli myös maailman kaikkien aikojen vanhimmaksi todistettavasti elänyt mies hänen ohittaessaan Christian Mortensenin 28. joulukuuta 2012. Kimura oli elämänsä aikana työskennellyt muun muassa postimiehenä ja maanviljelijänä. 

Jirōemon Kimurasta tuli vanhin elossa oleva mies ja samalla viimeinen 1800-luvulla elänyt mies Walter Breuningin kuoltua 14. huhtikuuta 2011, kaikkien aikojen vanhimmaksi elänyt japanilainen mies ohittaessaan Yukichi Chuganjin 26. lokakuuta 2011 ja vanhin elossa oleva aasialainen henkilö Chiyono Hasegawan kuoltua 2. joulukuuta 2011. Maailman vanhin elossa oleva ihminen hänestä tuli 17. joulukuuta 2012 Dina Manfredinin kuoltua. Kimura oli viimeinen elossa ollut vahvistetusti vuonna 1897 syntynyt ihminen. Kimura oli myös ainoa todistettavasti vähintään 116-vuotiaaksi elänyt mies. Hän on tiettävästi kahdeksanneksi vanhimmaksi elänyt japanilainen ja aasialainen.

Kimura kertoi 114-vuotissyntymäpäivänään selvinneensä vuoden 1927 Kioton maanjäristyksestä, jossa kuoli 3&nbsp;000 ihmistä.

Kimura oli kolmas kuudesta lapsesta. Hän syntyi nimellä Kinjiro Miyake Kamiukawan kalastaja- ja viljelykylässä, joka sijaitsee vuorten ja Japaninmeren välissä. Hänen vanhempansa Morizo ja Fusa Miyake olivat maanviljelijöitä ja viljelivät riisiä ja kasviksia. Kimuran veljenpojan Tamotsu Miyaken mukaan Kimuran oikea syntymäpäivä on 19. maaliskuuta 1897. Miyake kertoi, että asiakirjat kertovat Kimuran syntyneen 19. huhtikuuta, koska virkamiehelle sattui painovirhe kun asiakirjat yhdistyneistä kaupungeista yhdistettiin vuonna 1955. Jos Kimura todella syntyi 19. maaliskuuta 1897, hän ohitti Christian Mortensenin 27. marraskuuta 2012, ja hänestä tuli maailman vanhin elävä ihminen Besse Cooperin kuoltua 4. joulukuuta 2012, eikä Dina Manfredini ollut koskaan maailman vanhin elävä ihminen.
Lopetettuaan koulun 14-vuotiaana luokkansa toiseksi parhaana oppilaana Kimura työskenteli paikallisissa postitoimistoissa 45 vuotta kunnes jäi eläkkeelle 65-vuotiaana vuonna 1962. Hän myös työskenteli hallituksen viestintäyksikössä Koreassa 1920-luvulla, kun niemimaa oli japanilaisten hallinnassa, ja palasi naidakseen naapurinsa Yae Kimuran.

## Lähteet

## Aiheesta muualla
* Jirōemon Kimuran muistokirjoitus Helsingin Sanomissa
* http://www.bloomberg.com/news/2012-12-28/japanese-115-year-old-becomes-oldest-man-in-recorded-history.html
Felice Leonardo

**Felice Leonardo** (9. maaliskuuta 1915 Pietramelara – 15. huhtikuuta 2015) oli italialainen roomalaiskatolinen piispa. Hänet vihittiin papiksi 24. heinäkuuta 1938 ja nimitettiin Telese o Cerreto Sannitan hiippakunnan piispaksi 22. heinäkuuta 1957. Piispaksi vihkiminen seurasi 29. syyskuuta. Pääkonsekraattorina toimi Adeodato Giovanni Piazza, jota avustivat Matteo Guido Sperandeo ja Giacomo Palombella. Leonardo osallistui Vatikaanin toiseen kirkolliskokoukseen.

Leonardo sai 21. maaliskuuta 1984 nimityksen Sant'Agata de' Gotin hiippakunnan piispaksi. 30. syyskuuta 1986 Telese o Cerreto Sannitan sekä Sant'Agata de' Gotin hiippakunnat yhdistettiin Cerreto Sannita-Telese-Sant'Agata de' Gotin hiippakunnaksi, jonka piispaksi Leonardo nimitettiin. Hän jäi eläkkeelle 20. heinäkuuta 1991.

## Lähteet
Ocnițan piiri

**Ocnițan piiri** () on hallintopiiri (*raion*) Moldovan pohjoisosassa. Piirin hallintokeskus on Ocnița.

Piirin pinta-ala on 660 km2, ja arvioitu väkiluku vuoden 2011 alussa oli 56&nbsp;100.

## Lähteet

## Aiheesta muualla
Adelmannsfelden

**Adelmannsfelden** on kunta Baden-Württembergin osavaltiossa, Ostalbkreisin piirikunnassa, Saksassa. Kunnassa oli kesäkuun 2022 lopussa 1&nbsp;723 asukasta, ja sen pinta-ala on 22,9 neliökilometriä.

Paikka mainittiin ensimmäisen kerran 1100-luvun alkupuolella nimellä Adelmannsvelden.

## Lähteet

## Aiheesta muualla

*Kunnan verkkosivut
Sîngerein piiri

**Sîngerein piiri** () on hallintopiiri (*raion*) Moldovan keskiosassa. Piirin hallintokeskus on Sîngerei.

Piirin pinta-ala on 1020 km2, ja arvioitu väkiluku vuoden 2011 alussa oli 93&nbsp;400.

## Lähteet

## Aiheesta muualla
Caetano Antônio Lima dos Santos

**Caetano Antônio Lima dos Santos** (26. lokakuuta 1916 Altamira – 11. marraskuuta 2014) oli brasilialainen roomalaiskatolinen piispa. Hänet vihittiin kapusiinien papiksi 15. joulukuuta 1940 ja nimitettiin Ilhéusin hiippakunnan piispaksi 16. huhtikuuta 1958. Piispaksi vihkiminen seurasi 10. elokuuta. Pääkonsekraattorina toimi Augusto Álvaro da Silva, jota avustivat José Terceiro de Sousa ja José Alves de Sà Trindade. 

Lima dos Santos osallistui Vatikaanin toiseen kirkolliskokoukseen. Hän erosi tehtävistään piispana 19. joulukuuta 1969, jolloin hän sai nimityksen Tagarbalan titulaaripiispaksi. Hän erosi titulaarihiippakunnankin johdosta vuonna 1970. Hän luopui pappeudesta.

## Lähteet
Tähystäjät

**Tähystäjät** (Leptoscopidae) on lyhtyahvenkalojen lahkoon kuuluva kalaheimo, joka esiintyy Australian ja Uuden-Seelannin lähivesillä.

## Tyypillisiä piirteitä
Tähystäjien heimoon kuuluu 3 sukua ja 5 lajia, esimerkiksi suistotähystäjä (*Leptoscopus macropygus*). Ne ovat pienikokoisia tyypillisesti alle 20 cm pitkiä pitkulaisia kaloja, joiden silmät sijaitsevat selkäpuolella. Heimon kaloilla on yksi, pitkä selkäevä. Myös peräevä on pitkä. Suu on hieman vino. Tähystäjät ovat läheistä sukua piiloilijoiden (*Creediidae*) ja hietatähystäjien (*Trichodontidae*) kanssa.

## Elinympäristö
Tähystäjät elävät Australian ja Uuden-Seelannin rannikoilla. Ne elävät lähellä pohjaa suolaisissa vesissä, murtovesissä jokien suistoalueilla ja eräät lajit myös joissa Uudessa-Seelannissa.

## Lähteet
Shermanin veljekset

**Shermanin veljekset** tarkoittaa kahta yhdysvaltalaista lauluntekijää:
* Robert B. Sherman (1925–2012)
* Richard M. Sherman (1928–2024).
Climério Almeida de Andrade

**Climério Almeida de Andrade** (26. helmikuuta 1924 – 24. toukokuuta 1981) oli brasilialainen roomalaiskatolinen piispa. Hänet vihittiin papiksi 27. kesäkuuta 1948 ja nimitettiin Vitória da Conquistan hiippakunnan piispaksi 24. syyskuuta 1962. Piispaksi vihkiminen seurasi 30. joulukuuta. Pääkonsekraattorina toimi Floréncio Cicinho Vieira, jota avustivat Caetano Antônio Lima dos Santos ja Walfrido Teixeira Vieira.

Almeida de Andrade osallistui Vatikaanin toiseen kirkolliskokoukseen. Hän kuoli 57-vuotiaana virassa.

## Lähteet
Mario Paciello

**Mario Paciello** (s. 26. lokakuuta 1937) on italialainen roomalaiskatolinen piispa. Hänet vihittiin papiksi 30. kesäkuuta 1963 ja nimitettiin Cerreto Sannita-Telese-Sant'Agata de' Gotin hiippakunnan piispaksi 20. heinäkuuta 1991. Piispaksi vihkiminen seurasi 29. syyskuuta. Pääkonsekraattorina toimi Giuseppe Casale, jota avustivat Pietro Santoro ja Felice Leonardo.

Paciello sai 6. elokuuta 1997 nimityksen Altamura-Gravina-Acquaviva delle Fontin piispaksi.

## Lähteet
Carly Rae Jepsen

**Carly Rae Jepsen** (s. 21. marraskuuta 1985 Mission, Brittiläinen Kolumbia, Kanada) on kanadalainen pop-laulaja, joka sijoittui kolmanneksi Canadian Idolin viidennellä kaudella vuonna 2007.

Jepsen julkaisi esikoisalbuminsa *[[Tug of War (Carly Rae Jepsenin albumi)|Tug of War]]* vuonna 2008. Vuonna 2012 hänen *Curiosity*-nimiseltä EP:ltä julkaistu single ”Call Me Maybe” menestyi hyvin, sijoittuen muun muassa Billboard Hot 100 -ja Canadian Hot 100 -listoilla ykköseksi. Kappaleen musiikkivideota on katsottu YouTubesta yli miljardi kertaa (tilanne 12.5.2018). Se on palvelun kaikkien aikojen 11. suosituin musiikkivideo.

## Diskografia
### Albumit
* Tug of War (2008)
* Kiss (2012)
* Emotion (2015)
* Dedicated (2019)
* Dedicated Side B (2020)
* The Loneliest Time (2022)

### EP:t
* Dear You (2004)
* Curiosity (2012)
* Emotion: Side B (2016)
* Too Much (2019)
* Spotify Singles (2019)

### Singlet
* "Sunshine on My Shoulders" (2008)
* "Tug of War" (2008)
* "Bucket" (2009)
* "Sour Candy" (mukana Josh Ramsay) (2009)
* "Call Me Maybe" (2011)
* "Curiosity" (2011)
* "Good Time" (mukana Owl City) (2012)
* "This Kiss" (2012)
* "Tonight I’m Getting Over You" (2013)
* "I Really Like You" (2015)
* "Run Away with Me" (2015)
* "Cut to the Feeling" (2017)
* "Party for One" (2018)
* "Now That I Found You" (2019)
* "Too Much" (2019)
* "Julien" (2019)
* "Let´s Be Friends" (2020)
* "It's Not Christmas Till Somebody Cries" (2020)
* "Western Wind" (2022)
* "Move Me" (Lewis OfManin kanssa) (2022)
* "Beach House" (2022)
* "Talking to Yourself" (2022)
* "The Loneliest Time" (feat. Rufus Wainwright) (2022)

## Lähteet

## Aiheesta muualla
*Carly Rae Jepsenin kotisivut
Denis Santos

**Denis Santos** (s. 11. maaliskuuta 1985, São Paulo, Brasilia) on brasilialainen jalkapalloilija, pelipaikaltaan keskushyökkääjä. 

Denis Santos aloitti Ykkösessä pelaanneessa PS Kemissä kaudella 2008. Kyseisellä kaudella hän olikin PS Kemin paras maalintekijä 10 osumalla, jolla sijoittui sarjan 10 parhaan maalinteijän joukkoon. Kolmannella kaudella eli kaudella 2010 syntyi 9 maalia, jolloin Denis Santos oli myös sarjan 10 parhaan maalintekijän joukossa. Näin kolmena PS Kemi Ykkösen kautena maaleja syntyi kaikkiaan 21.

Seuraavana kautena Denis Santos siirtyi ruotsalaiseen Superettanin eli maan toiseksi korkeimman sarjatason GIF Sundsvalliin, jonka kanssa hän teki kolmen vuoden sopimus.

## Lähteet

## Aiheesta muualla
*Denis Santos tilastoja footballtransfer.comissa
Pentti Aalto (kielitieteilijä)

**Pentti Aalto** (22. heinäkuuta 1917 Pori – 30. marraskuuta 1998 Helsinki) oli suomalainen sanskritin ja vertailevan kielitieteen professori. 

Aalto pääsi ylioppilaaksi Porin lyseosta vuonna 1935. Sen jälkeen Helsingin yliopistossa opiskellut Aalto valmistui filosofian kandidaatiksi 1939, lisensiaatiksi 1949 ja väitteli tohtoriksi vuonna 1949 latinan gerundista ja gerundiivista. Hän oli G. J. Ramstedtin oppilaana ja toimitti ja julkaisi tämän kesken jääneitä töitä. Helsingin yliopiston vertailevan kielitieteen dosenttina Aalto toimi vuodesta 1949 ja professorina 1958–1980

Aalto muistetaan monipuolisen kielitieteellisen tuotantonsa ohella *The History of Learning and Science in Finland 1828–1918* -sarjaan kirjoittamistaan kolmesta osasta. 

## Lähteet
Esteban Solari

**Esteban Andrés Solari Poggio** (s. 2. kesäkuuta 1980 Rosario, Argentiina) on argentiinalainen jalkapalloilija. Hän on pelipaikaltaan hyökkääjä.

## Seurajoukkueura
Solari teki sopimuksen 15. kesäkuuta 2008 espanjalaisseura Almerían kanssa, joka pelasi maan pääsarjassa Primera Divisiónissa. Aikaisemmin urallaan hän oli edustanut Euroopassa kyproslaista APOELia ja belgialaista Lierseä. Almeríaan hän siirtyi meksikolaisesta Club Universidad Nacionalista.

Ensiesiintymisensä Primera Divisiónissa Solari teki 31. elokuuta 2008 ottelussa Athletic Bilbaota vastaan. Hän ei kuitenkaan lopulta saanut vastuuta kauden aikana vaan pelasi kokonaisuudessaan vain kahdeksassa ottelussa. Ainoan maalinsa hän teki kauden aikana ottelussa Numanciaa vastaan.

2. kesäkuuta 2010 Solari palasi APOELiin ja teki joukkueen kanssa kolmivuotisen sopimuksen.

## Lähteet

## Aiheesta muualla
* Esteban Solarin tilastot BDFutbol-sivustolla
Senttimorgan

**Senttimorgan** (tunnus **cM**) on perinnöllisyystieteessä käytetty yksikkö, joka mittaa kahden lokuksen välistä etäisyyttä tietyssä kromosomissa. Senttimorgan ei kuitenkaan ole etäisyyden fysikaalinen, DNA:n pituuteen suoraan verrannollinen mitta, vaan se kertoo lokusten välisen rekombinaation  todennäköisyyden.

Kaksi samassa kromosomissa sijaitsevaa geeniä voi meioosissa tapahtuvan tekijäinvaihdon (crossing-over) takia erota toisistaan eri gameetteihin. Odotettujen tekijäinvaihtojen määrä voidaan arvioida (havaitun) rekombinaatiotaajuuden avulla.

Kaksi lokusta on 1 cM:n etäisyydellä toisistaan jos tekijäinvaihdon todennäköisyys niiden välillä on 1%. Toisin sanoen sadassa meioosissa tapahtuisi yksi tekijäinvaihto eli crossing-over.

Senttimorgan on geneettisissä karttayksikkö: kromosomikartoissa lokusten etäisyydet ilmoitetaan cM:eina. Ihmisen kromosomistossa 1 cM vastaa keskimäärin miljoonaa emäsparia.  Eri kromosomialueilla rekombinaation todennäköisyys kuitenkin vaihtelee, ja siksi cM ei vastaa aina samaa fyysistä etäisyyttä.

Yksikkö on nimetty geneetikko Thomas Hunt Morganin mukaan.
## Lähteet
*Tirri R ym (2001) Biologian sanakirja. Otava.
Francesco Zerrillo

**Francesco Zerrillo** (23. huhtikuuta 1931 –  14. toukokuuta 2022) oli italialainen roomalaiskatolinen piispa. Hänet vihittiin papiksi 25. heinäkuuta 1954 ja nimitettiin Tricaricon hiippakunnan piispaksi 7. joulukuuta 1985. Piispaksi vihkiminen seurasi 25. tammikuuta 1986. Pääkonsekraattorina toimi Bernardin Gantin, jota avustivat Carlo Minchiatti ja Carmelo Cassati.

Zerrillo sai 15. helmikuuta 1997 nimityksen Lucera-Troian hiippakunnan piispaksi, joksi hänet asetettiin 5. huhtikuuta. Hän jäi eläkkeelle 30. kesäkuuta 2007.

## Lähteet
Place de la Bastille

**Place de la Bastille** on aukio Pariisin keskustassa. Se sijaitsee Ranskan vallankumouksen symbolisella tapahtumapaikalla, jossa aikanaan oli Bastiljin (*Bastille*) linnoitus. Linnoitus vallattiin 14. heinäkuuta 1789 ja tuhottiin vuoden kuluessa siitä. Aukion kiveys oopperataloa vastapäätä paljastaa nykyisin Bastilijin linnoituksen ääriviivan. Se on merkitty pintaan kolmen kiveä vahvalla viivalla.

Paikalla sijaitsi terrorin aikana giljotiini 9.–14. kesäkuuta 1794 Bastillen linnoituksen jäänteistä raivatulle aukiolla, jota nykyään kutsutaan nimellä "Place Antoine". Kansalaiset vaativat sen siirtämistä Place du Trône-Renversélle.

Seitsemänkymmentäviisi ihmistä mestattiin giljotiinilla Place de la Bastillella alle viikon aikana.

Aukio on Pariisin keskustan itälaidalla, Seinen pohjoispuolella, 4., 11. ja 12. arrondissementin rajalla. Pariisin keskiosia pohjoispuolitse kiertävä suurten bulevardien kehä päättyy idässä place de la Bastillelle. Sinne johtaa keskikaupungilta rue St. Antoine, joka jatkuu aukion itäpuolella rue du Faubourg St. Antoine -nimisenä. Aukiota lähin metroasema on nimeltään Bastille.

Canal Saint-Martin kulkee tunneloituna aukion ali.

## Aukiolla tai sitä lähellä sijaitsevia rakennuksia ja rakennelmia

**[[Colonne de Juillet]]* (”Heinäkuun pylväs”) rakennettiin vuosien 1833 ja 1840 välillä. Se muistuttaa vuoden 1830 heinäkuun vallankumouksesta.
* moderni oopperatalo *[[Opéra Bastille]]*
**[[Port de l’Arsenal]]*-satama, josta alkaa Saint-Martin-kanava.
*Bastillen metroasema, jossa voi nähdä Bastiljin perustuksien jäänteitä.

## Aiheesta muualla

* Place de la Bastille Aukiota esittelevä verkkosivu (flash-toteutus).
* Satelliittikuvaa aukiolta
* Place de la Bastille  (virallinen luettelo Pariisin liikenneväylistä)
* La place de la Bastille Nykyaikaisia valokuvia ja kuvia 1900-luvun vaihteesta
Bastille

**Bastille** voi tarkoittaa seuraavia:

*Bastilji eli Bastille, Pariisissa sijainnut linnake ja myöhemmin vankila, joka purettiin Ranskan suuren vallankumouksen yhteydessä
*Bastille, linnake Ranskassa lähellä Grenoblea
*Bastille, Pariisin metron asema
*Bastille, vuonna 2010 perustettu englantilainen rockyhtye
*Place de la Bastille, Pariisissa sijaitseva aukio, joka on rakennettu puretun linnakkeen paikalle
*Opéra Bastille, Pariisissa sijaitseva moderni laulutaiteen tyyssija.